stanford-oval/wikipedia huggingface dataset:
Rumpler Tropfenwagen

Toinen tunnetuista säilyneistä Rumpler Tropfenwageneista Deutschen Technikmuseumissa Berliinissä.
Rumpler Tropfenwagen (Rumpler Pisara-auto) oli itävaltalaisen insinööri Edmund Rumplerin suunnittelema automalli. Vuonna 1921 Berliinin autonäyttelyssä esiteltyä autoa pidetään maailman ensimmäisenä sarjavalmisteisena virtaviivaisena automallina.
Kuljettajan istuin oli asetettu keskelle ja sen takana olevassa istuinrivissä oli kaksi paikkaa. Vuodesta 1923 autossa oli näiden lisäksi vielä kaksi lisäistuinta.
Tropfenwagenissa oli sen elinkaaren aikana kolme eri moottorimallia. Alun perin autossa oli W6-moottori. Koska moottorin käynti oli epävakaata, se korvattiin myöhemmin 4-sylinterisellä rivimoottorilla.
1921–1922 autossa oli Siemens & Halsken valmistama W6-moottori kuutiotilavuudeltaan 2310 cm³ Sen teho oli 35 hevosvoimaa ja auton huippunopeus oli 95 km/h.
1922–1923 moottorina oli vesijäähdytteinen 2580 cm³ W-moottori. Tehoa oli 36 hv /2000 rpm. Huippunopeus oli 105 km/h.
1924–1925 autoon oli asennettu Benzin valmistama kuutiotilavuudeltaan 2610 cm³ oleva 50-hevosvoimainen rivimoottori. Tällä auton huippunopeus saatiin 115 kilometriin tunnissa.
Voimansiirrossa oli hyödynnetty Rumplerin aikaisempia keksintöjä, kuten heiluriakselia ja vaihteistoon integroitua vetopyörästöä (transakseli).
Vaikka auto oli aikanaan edistyksellinen, se ei myynyt erityisen hyvin, tuotantomäärä jäi noin 100 yksilöön. Autossa oli alkuvaiheessa ohjaukseen ja jäähdytykseen liittyviä lastentauteja, jotka haittasivat sen mainetta. Lisäksi autossa ei ollut lainkaan tavaratilaa. Lähes kaikki autot myytiin taksikäyttöön, sillä siihen oli helppo nousta sisään ja sen korkeasta sisätilasta oli hyötyä.
Auton tuotanto päättyi vuonna 1925. Vuonna 1979 Tropfenwagenia testattiin Volkswagenin tuulitunnelissa. Sen ilmanvastuskertoimeksi mitattiin kunnioitettavat 0,28. Volkswagen pääsi itse samalle tasolle vasta vuonna 1988 esitellyn Passatin myötä.
Rumpler Tropfenwagen on jäänyt suuren yleisön mieleen erityisesti Metropolis-elokuvasta.
Tiettävästi vain kaksi Tropfenwagenia on säilynyt jälkipolville. Toinen on museoitu Müncheniin Deutsches Museumiin, toinen taas Berliiniin Deutsches Technikmuseumiin.
Aiheesta muualla

Wikimedia Commonsissa on kuvia tai muita tiedostoja aiheesta .
Deutsches Museumin selostus Rumpler Tropfenwagenista (saksaksi)
Rein Raud

Rein Raud (2021)
Rein Raud (s. 21. joulukuuta 1961) on virolainen Japanin-tutkija. Hän toimi Helsingin yliopiston Japanin kielen ja kulttuurin professorina vuosina 1995—2016.  Hän oli Tallinnan yliopiston rehtori 2006–2011.
Raud valmistui Leningradin yliopistosta vuonna 1985 japanologian laitokselta ja väitteli filosofian tohtoriksi kirjallisuuden teoriasta Helsingin yliopistossa vuonna 1994.
Raudin isä oli virolainen lastenkirjailija Eno Raud.
Suomennetut teokset

Lumeen hautautunut.  (Kokoelmassa runoja vironkielisistä alkuteoksista Paljajalu, Kestmine tuleb seest ja Lumme mattunud)  Suomentanut Johanna Laakso. Oulu:  Pohjoinen, 1987.  ISBN 951-749-078-X.
Rekonstruktio.  (Rekonstruktsioon, 2012)  Suomentanut Hannu Oittinen. Helsinki:  Like, 2015.  ISBN 978-952-01-1166-3.
Täydellisen lauseen kuolema.  (Täiusliku lause surm, 2015)  Suomentanut Hannu Oittinen. Helsinki:  Like, 2016.  ISBN 978-952-01-1370-4.
Aiheesta muualla

Majander, Antti: Virolaiskirjailija Rein Raud Suomen tilanteesta ja Venäjästä: Nyt on syytäkin pelätä HS.fi.  17.4.2015.
Rubiinikovapää

| Rubiinikovapää> Uhanalaisuusluokitus |
| --- | --- |
 Äärimmäisen uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Hopeakylkikalat Atheriniformes
Heimo::  Hopeakyljet Atherinidae
Suku::  Craterocephalus
Laji::  kailolae
Kaksiosainen nimi
 Craterocephalus kailolae  Ivantsoff, Crowley & Allen, 1987 
Infobox OKVirheellinen NIMI-arvoIUCN-testi OK: 
Rubiinikovapää (Craterocephalus kailolae) on hopeakylkien heimoon kuuluva äärimmäisen uhanalainen kalalaji.
Sitä on tavattu vain Safian kaupungin läheisyydestä Uuden-Guinean itäkärjestä. Se elää kirkkaissa, sorapohjaisissa matalissa vesissä hitaasti virtaavien purojen reunoilla.
Rubiinikovapää jää alle 6 cm pituiseksi.
Rubiinikovapäätä uhkaavat metsänhakkuut ja kullankaivuu näiden aiheuttamien elinympäristön muutosten takia.
Rubiiniamatsoni

| Rubiiniamatsoni |
| --- | --- |

Uhanalaisuusluokitus
 Vaarantunut  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Papukaijalinnut Psittaciformes
Heimo::  Papukaijat Psittacidae
Suku::  Amatsonit Amazona
Laji::  tucumana
Kaksiosainen nimi
 Amazona tucumana  (Cabanis), 1885 

Katso myös
   Rubiiniamatsoni Wikispeciesissä   Rubiiniamatsoni Commonsissa 
Infobox OKNimi-testi OKIUCN-testi OK: 
Rubiiniamatsoni (Amazona tucumana) on eteläamerikkalainen papukaija. Sen elinympäristö käsittää Argentiinan luoteisen Yungasin ja Bolivian eteläosan. Lajin holotyypin kuvaili Jean Cabanis Tucumánista 1885.
Saarin kieli

Saari (ISO 639-3: asj) on nigeriläis-kongolainen, tarkemmin benue-kongolainen kieli. Sitä puhuu noin 7 000 ihmistä Kamerunissa (2001). Kieli tunnetaan myös nimillä akweto, nsari, pesaa ja sali. Sanastollinen samankaltaisuus ncanen kieleen on 84 %.
Rubiinihippiäinen

| Rubiinihippiäinen |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Hippiäiset Regulidae
Suku::  Hippiäiset Regulus
Laji::  calendula
Kaksiosainen nimi
 Regulus calendula  (Linné, 1766) 
Katso myös
   Rubiinihippiäinen Wikispeciesissä   Rubiinihippiäinen Commonsissa 
Infobox OKVirheellinen NIMI-arvo: 
Rubiinihippiäinen (Regulus calendula) on hippiäisten heimoon kuuluva pohjoisamerikkalainen varpuslintu. Sen esiintymisalue käsittää Kanadan, Alaskan, Yhdysvaltojen koillis- ja länsiosat sekä Guadalupen saaren Meksikon Baja Californian edustalla. Lajista tunnetaan kolme alalajia. Carl von Linné kuvaili lajin holotyypin Philadelphiasta vuonna 1766. Se syö hyönteisiä ja hyönteisten munia sekä marjoja, siemeniä ja mahlaa.
Koiraan punaoranssi päälaki, joka on usein muiden höyhenten peittämänä.
SS Islander

| SS Islander |
| --- | --- |
 SS Islander vuonna 1897
Tyyppi:  höyrylaiva
Lippuvaltio:   Yhdistynyt kuningaskunta
Omistaja:  Canadian Pacific Railway Company 1901 -
Rakennustelakka:  Napier Shanks and Bell Yoker
Rakennusnumero:  41
Vesillelasku:  11. heinäkuuta 1888
Status:  uponnut törmättyään jäihin 15. elokuuta 1901
Tekniset tiedot
Pituus:  240 jalkaa m
Leveys:  42 jalkaa m
Syväys:  14 jalkaa m
Bruttovetoisuus (GT):  1 495
Lähteet:  http://www.clydesite.co.uk/clydebuilt/viewship.asp?id=8232
SS Islander oli brittiläinen höyrylaiva, joka purjehti henkilö- ja tavaraliikenteessä Pohjois-Amerikan Tyynenmeren rannikon laivareiteillä 1900-luvun alussa. Aluksen kotisatama oli Victoria Brittiläisessä Kolumbiassa, Kanadassa, ja sen omisti Canadian Pacific Steam Navigation Company. Alus oli rakennettu Skotlannissa vuonna 1888, ja se oli 71 metrin pituinen, teräsrunkoinen ja kaksipotkurinen höyryalus.
Alus upposi Douglasin- ja Admiraltynsaarten välillä Lynnin kanavassa Juneaun eteläpuolella 15. syyskuuta 1901 törmättyään ahtojäihin. Törmäys vaurioitti aluksen keulan vasenta puolta, ja alus upposi noin 15 minuuttia törmäyksen jälkeen noin kello 02.30. Turmassa menehtyi 18 miehistön jäsentä ja 22 matkustajaa.
Hylky nostettiin ja siirrettiin rantaan vuonna 1934. Se romutettiin vuonna 1952.
Rubiinihohtokolibri

| Rubiinihohtokolibri |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Kiitäjälinnut Apodiformes
Heimo::  Kolibrit Trochilidae
Suku::  Chrysolampis
Laji::  mosquitus
Kaksiosainen nimi
 Chrysolampis mosquitus  (Linnaeus, 1758) 
Katso myös
   Rubiinihohtokolibri Wikispeciesissä   Rubiinihohtokolibri Commonsissa 
Infobox OKNimi-testi OKIUCN-testi OK: 
Rubiinihohtokolibri (Chrysolampis mosquitus) on neotrooppisella alueella elävä kiitäjälintu. Se on sukunsa ainoa laji. Sen esiintymisalue ulottuu Panaman itäosasta Kolumbiaan, Venezuelaan, Guyanaan, Surinameen, Ranskan Guayanaan, sekä Brasilian koillis- ja keskiosien Parásta ja Pernambucosta Mato Grossoon ja Bolivian itäosiin. Laji elää myös Etelä-Amerikan mantereen pohjoisreunan saarilla Arubasta, Curaçaosta ja Bonairesta Trinidad ja Tobagoon. Carl von Linné kuvaili lajin holotyypin Surinamesta vuonna 1758.
River of Gods

| River of Gods |
| --- | --- |

Alkuperäisteos
Kirjailija:  Ian McDonald
Kansitaiteilija:  Stephan Martiniere
Kieli:  englanti
Genre:  tieteiskirjallisuus
Kustantaja:  Simon & Schuster
Julkaistu:  2004
Sivumäärä:  575
ISBN:  0-7432-5670-0
Löydä lisää kirjojaKirjallisuuden teemasivulta
River of Gods on Ian McDonaldin vuonna 2004 ilmestynyt tieteisromaani, joka sijoittuu vuoteen 2047 Intiaan. River of Gods on teknologinen singulariteetti -kirja, joka käsittelee tekoälyjä, nanotekniikkaa ja robotteja. Kirjassa käytetään termiä jumala (engl. god) kahdessa merkityksessä: Jumala ja vahva tekoäly.
Juoni

Kirjan tulevaisuudessa suuri osa maailmasta on kieltänyt vahvojen tekoälyjen (kirjassa engl. aeai) luomisen. Kirjan tapahtumat seuraavat Intiaa, joka on jättäytynyt ulkopuolelle kyseisestä laista. Laki tunnetaan nimellä Hamiltonin laki. Tietoverkoissa liikkuu tekoälyjä, joista osa on laillisia ja osa laittomia. Ylivahvat tekoälyt ovat laittomia, ja niiden poiskitkemiseksi on perustettu erillinen Krishna poliisi, jonka palveluksessa Mr. Nandha, kirjan eräs päähenkilöistä, työskentelee.
Kirjan päähenkilöt ovat Lisa Durnau ja Thomas Lull, kumpikin maineikkaita tutkijoita. Tekoälytutkimuksesta tunnettu Lull vastustaa Hamiltonin lakia väittäen että tekoälyjen mahdollisesti aiheuttamat uhat on arvioitu väärin. Lull ja Durnau ajautuvat keskellä suurta salajuonta jonka taustapelaajina ovat mahtavat tekoälyt eli jumalat.
Vastaanotto

Kirja sai ilmestyessään hyvän vastaanoton. Se voitti vuonna 2004 BSFA-palkinnon (British Science Fiction Association). 2005 se sai Hugo-palkinnon ja Arthur C. Clarke-palkinnon.
River Streetin kuolemanansa

| River Streetin kuolemanansa> The Dragnet |
| --- | --- |

Ohjaaja:  Josef von Sternberg
Käsikirjoittaja:   Charles Furthman  Jules Furthman  Herman J. Mankiewicz (tekstit) 
Perustuu:  Oliver H. P. Garrettin tarinaan
Tuottaja:   Adolph Zukor  Jesse L. Lasky 
Kuvaaja:  Harold Rosson
Leikkaaja:  Helen Lewis
Tuotantosuunnittelija:  Hans Dreier
Pääosat:   George Bancroft  Evelyn Brent 
Valmistustiedot
Valmistusmaa:  Yhdysvallat
Tuotantoyhtiö:  Paramount Famous Lasky Corporation
Levittäjä:  Paramount Pictures
Ensi-ilta:   Yhdysvallat 26. toukokuuta 1928  Suomi 10. helmikuuta 1930 
Kesto:  80–87 minuuttia
Alkuperäiskieli:   mykkä  englanti (tekstit) 
Aiheesta muualla
IMDb 
Elonet
AllMovie
Infobox OKNimi-testi OK: 
River Streetin kuolemanansa (engl. The Dragnet; myös The Drag Net) on vuonna 1928 julkaistu Josef von Sternbergin ohjaama yhdysvaltalainen mykkä rikosdraamaelokuva, jonka pääosissa ovat George Bancroft, Evelyn Brent ja William Powell.
River Streetin kuolemanansa perustuu Oliver H. P. Garrettin tarinaan Nightstick, josta Charles Furthman ja Jules Furthman laativat käsikirjoituksen. Paramount Famous Lasky Corporation tuotti elokuvan.
Elokuvan ohjaaja von Sternberg ja kaksi pääosanäyttelijää Bancroft ja Brent jatkoivat yhteistyötään tässä tuotannossa edellisen vuoden Alamaailma (1927) -elokuvan menestyksen johdosta.
River Streetin kuolemanansa on nykyisin listattu kadonneeksi elokuvaksi.
Näyttelijät

| 0 | 1 | 2 |
| --- | --- | --- |
|  George Bancroft  | … |  ”Two-Gun” Nolan   |
|  Evelyn Brent  | … |  ”The Magpie”   |
|  William Powell  | … |  ”Dapper” Frank Trent   |
|  Fred Kohler  | … |  ”Gabby” Steve   |
|  Francis McDonald  | … |  ”Sniper” Dawson   |
|  Leslie Fenton  | … |  Shakespeare   |
Aiheesta muualla

River Streetin kuolemanansa Internet Movie Databasessa (englanniksi)
River Streetin kuolemanansa Elonet.
River Streetin kuolemanansa AllMoviessa. (englanniksi)
Rytmi-Katti

Rytmi-Katti oli Kouvolassaselvennä sijainnut ravintola. Se tuli tunnetuksi siellä järjestetyistä punk-, hevi- ja metallikeikoista. Ravintolan konsepti muuttui yökerhoksi syksyllä 2014 jolloin keikkatoiminta päättyi.
Saarimakrilli

| Saarimakrilli |
| --- | --- |

Uhanalaisuusluokitus
 Vaarantunut  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Ahvenkalat Perciformes
Alalahko::  Makrillikalat Scombroidei
Heimo::  Makrillit Scombridae
Suku::  Rastrelliger
Laji::  faughni
Kaksiosainen nimi
 Rastrelliger faughni  (Matsui, 1967) 
Katso myös
   Saarimakrilli Wikispeciesissä   Saarimakrilli Commonsissa 
Infobox OKNimi-testi OKIUCN-testi OK: 
Saarimakrilli (Rastrelliger faughni) on makrillien (Scombridae) heimoon kuuluva kalalaji. Sen kuvasi tieteelle ensimmäisen kerran Tetsuo Matsui vuonna 1967.
Saarimakrillia tavataan pääosin Indopasifiselta merialueelta Aasiasta ja Oseaniasta. Saarimakrilli kasvaa yleensä noin 15 senttimetrin mittaiseksi ja painaa noin 0,5 kilogrammaa. Suurin tavattu yksilö oli 20 cm pitkä ja painoi 0,75 kg. Kansainvälinen luonnonsuojeluliitto IUCN luokittelee saarimakrillin vaarantuneeksi lajiksi.
Robbie Amell

| Robbie Amell |
| --- | --- |
 Amell vuonna 2016.
Henkilötiedot
Koko nimi:  Robert Patrick Amell
Syntynyt: 21. huhtikuuta 1988 (ikä 36) Toronto, Ontario, Kanada
Ammatti:  näyttelijä, malli
Näyttelijä
Aktiivisena:  2005–
Merkittävät roolit:  ”Jimmy Madigan” (True Jackson, VP) ”Ronnie Raymond / Firestorm” (The Flash)
Aiheesta muualla
IMDb 
Robert Patrick ”Robbie” Amell (s. 21. huhtikuuta 1988 Toronto, Ontario) on kanadalainen näyttelijä ja malli. Hänet tunnetaan parhaiten rooleistaan tv-sarjoissa The Tomorrow People ja The Flash sekä elokuvissa Scooby-Doo! The Mystery Begins ja The Duff. Hänen uransa alkoi roolista kanadalaisessa tv-sarjassa Life with Derek.
Varhainen elämä

Amell syntyi Torontossa ja aloitti mallintyöt ja näyttelemisen kuusivuotiaana, esiintyen televisiomainoksissa yhdessä siskonsa kanssa. Hän harrasti myös pitkään jääkiekkoa ja on Toronto Maple Leafs -joukkueen fani. Nykyään hän kannattaa myös Los Angeles Kingsiä. 16-vuotiaana Amell alkoi esiintyä high school -näytelmissä ja valmistuttuaan opiskeli näyttelemistä kanadalaisessa elokuva-akatemiassa. Amell on näyttelijä Stephen Amellin serkku.
Ura

Amell debytoi pienessä roolissa vuonna 2006 elokuvassa Villi tusina 2. Hänen roolinsa piti aluksi olla vuorosanaton, mutta lopulta hänelle lisättiin pari repliikkiä. Hän näytteli myös kanadalaisessa tv-sarjassa Life with Derek päähahmo Caseyn poikaystävää, Maxia. Seuraavan merkittävän tv-roolin hän sai Nickelodeonin nuortensarjasta True Jackson, VP. Sen ohella hän on vieraillut lukuisissa yhdysvaltalaisissa tv-sarjoissa.
Vuonna 2013 Amell sai näyteltäväkseen pääroolin CW-kanavan scifi-draamasarjassa The Tomorrow People. Lisäksi hän sai toistuvan roolin Ronnie Raymond/Firestormina tv-sarjasta The Flash. Vuonna 2016 Amell esiintyi komediaelokuvassa Nine Lives ja vuonna 2017 kauhuelokuvassa The Babysitter.
Yksityiselämä

Amell kihlautui näyttelijä Italia Riccin kanssa vuonna 2014. He ovat seurustelleet vuodesta 2008. Pari meni naimisiin vuonna 2016. [lähde? ]
Filmografia

| Elokuvat> Vuosi | Elokuvat> Suomenkielinen nimi | Elokuvat> Rooli |
| --- | --- | --- |
| 2005 | Villi tusina 2 | Daniel Murtaugh |
| 2007 | Left for Dead | Blair |
| 2007 | American Pie Presents: Beta House | Nick Anderson |
| 2013 | Struck by Lightning | Justin Walker |
| 2015 | The Duff | Wesley Rush |
| 2015 | Max | Kyle Wincott |
| 2016 | Nine Lives | David Brand |
| 2016 | ARQ | Renton |
| 2017 | The Babysitter | Max |
| 2020 | The Babysitter: Killer Queen | Max |
| 2021 | Resident Evil: Welcome to Raccoon City | Chris Redfield |

| Televisioelokuvat> Vuosi | Televisioelokuvat> Suomenkielinen nimi | Televisioelokuvat> Rooli | Televisioelokuvat>  |
| --- | --- | --- | --- |
| 2008 | Picture This – revi siitä | Drew Patterson |  |
| 2009 | Scooby-Doo! The Mystery Begins | Fred Jones |  |
| 2010 | Scooby-Doo! Curse of the Lake Monster | Fred Jones |  |
| 2013 | The Hunters | Paxton Flynn |  |
| Televisiosarjat> Vuosi | Televisiosarjat> Suomenkielinen nimi | Televisiosarjat> Rooli | Televisiosarjat> Jakso(t) |
| --- | --- | --- | --- |
| 2006 | Runaway | Stephen |  2 jaksoa ”Identity Crisis” ”Liar, Liar”  |
| 2006–2008 | Life with Derek | Max Miller | 17 jaksoa |
| 2008 | Murdochin murhamysteerit | Wallace Driscoll | ”Still Waters” |
| 2008–2011 | True Jackson, VP | Jimmy Madigan | 41 jaksoa |
| 2010 | Luonnoton historia | Michael O'Malley |  2 jaksoa ”Pilot” ”The Griffin Gang”  |
| 2011 | Ensisilmäyksellä | Nate ”Scooby” Scooberman |  2 jaksoa ”A Change of Heart” ”The Exploding Meatball Sub”  |
| 2011 | Perhesiteet | William Walker nuorena | ”For Better or for Worse” |
| 2011 | C.S.I. New York | Riley Frazier | ”Air Apparent” |
| 2011–2012 | Kosto | Adam Connor |  4 jaksoa ”Trust” ”Betrayal” ”Justice” ”Absolution”  |
| 2012 | Alcatraz | Ray Archer nuorena |  3 jaksoa ”Guy Hastings” ”The Ames Bros.” ”Tommy Madsen”  |
| 2012 | Valehtelevat viettelijät | Eric Kahn | ”The Kahn Game” |
| 2012 | Havaiji 5-0 | Billy Keats | ”Popilikia” |
| 2013 | Hot in Cleveland | Lloyd | ”The Conversation” |
| 2013 | Amerikan ykkösperhe | D.B. | 7 jaksoa |
| 2013 | Zach Stone Is Gonna Be Famous | Nick | 8 jaksoa |
| 2013–2014 | The Tomorrow People | Stephen Jameson | 22 jaksoa |
| 2014–2016 | The Flash | Ronnie Raymond / Firestorm | 10 jaksoa |
| 2015 | Moderni perhe | Chase | ”Closet? You’ll Love It!” |
| 2015 | Chasing Life | Ekstaasityyppi (kreditoimaton) | ”Wild Thing” |
| 2016–2018 | Salaiset kansiot | erikoisagentti Kyd Miller |  3 jaksoa ”Babylon” ”My Struggle II” ”My Struggle III”  |
| 2018 | Surkeiden sattumusten sarja | Kevin |  2 jaksoa ”Tihutöiden tivoli, 1. osa” ”Tihutöiden tivoli, 2. osa”  |
Aiheesta muualla

Kuvia tai muita tiedostoja aiheesta Robbie Amell Wikimedia Commonsissa
Ruohovarsi

Ruohovarsi
Ruohovarsi on kasvin maanpäällinen varsi, joka on puutumaton ja kuolee yhden kasvukauden jälkeen. Ruohovartiset kasvit voivat olla yksi-, kaksi- tai monivuotisia. Ruohovartisia kasveja kutsutaan yleisesti ottaen ruohoiksi.
Ruohovarsi kasvaa pituutta kärjestään. Heinäkasvien kortta, joka kasvaa pituutta nivelkohdista, voidaan pitää erikoisrakenteisena ruohovartena. Ruohovartiset kasvit voivat olla hyvinkin monenkokoisia, ja kasvitieteellisessä mielessä esimerkiksi yksisirkkaisiin kuuluvat banaanikasvit ovat ruohovartisia eivätkä puuvartisia.
Metsissä ruohovartisia kasveja kasvaa yleensä kenttäkerroksessa, mutta niitä voi olla myös muun muassa epifyytteinä tai kiipeilevinä köynnöksinä.
Riuttasjärvi (Parkano)

| Riuttasjärvi |
| --- | --- |

Valtiot:  Suomi
Maakunnat:  Pirkanmaa
Kunnat:  Parkano
Koordinaatit:  62°03′51″N, 23°03′32″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Parkanonjärven alue (35.53)
Laskujoki:  Käenkosken voimalaitos 
Järvinumero:  35.533.1.001
Mittaustietoja
Pinnankorkeus:  120,5 m 
Rantaviiva:  24,759 km 
Pinta-ala:  1,78676 km² 
Tilavuus:  0,00540821 km³ 
Keskisyvyys:  3,03 m 
Suurin syvyys:  13 m 
 fiRiuttasjärvi 
Riuttasjärvi  on Pirkanmaalla Parkanossa sijaitseva järvi, joka kuuluu Kokemäenjoen vesistössä Ikaalisten reitin valuma-alueen Parkanonjärven alueeseen. Riuttasjärvi on osa Riuttasjärven-Linnanjärven aluetta.
Nykyään Riuttasjärveen kuuluvat myös Savajärven ja Kaitaveden järvialtaiden vedet. Näitä osia kutsutaan edelleen näillä nimillä, vaikka ne kuuluvatkin Käenkosken voimalan patoaltaaseen.
Maantietoa

Järven pituus on 6,4 kilometriä pitkä, leveimmillän 900 metriä ja sen pinta-ala on 179 hehtaaria. Sen rannat ovat enimmäksen vähän rakennettua metsämaata, jossa kalliot nousevat monin paikoin pintaan. Rantaviivan pituus on 25 kilometriä. Koko järvialtaan vedenpinnankorkeus on 120,5 metriä merenpinnan yläpuolella ja järven vedenpinnan korkeutta säännöstellään välillä 119,32–120,89 metriä. Järvi on matala, koska keskisyvyys on vain kolme metriä ja suurin syvyys 13 metriä. Valtatie 3 seuraa järveä länsipuolella keskimäärin puolen kilometrin etäisyydellä ja Tampere–Seinäjoki-rata järven itäpuolella.
Maantietoa > Ruittasjärven järviallas

Riuttasjärven ja Savajärven välinen raja kulkee Jyrkkäkoskessa, joka jäi vuonna 1957 veden alle. Se sijaitsee 2,1 kilometriä pohjoiseen eteläpäässä järven ylittävältä rautatiesillalta. Kosken pudotus oli tuolloin vain metrin luokkaa ja leveys alle 20 metriä. Nykyään kosken länsirannan niemi on irronnut länsirannasta kolmeksi saareksi, joita erottaa mantereesta alle 100 metriä leveä matala salmi. Järvialtaan syvin kohta, joka on 13 metriä syvä, sijaitsee Salminkallioiden eteläpuolella olevan kapeikon suulla. Suurin saari on Isoniemi, joka on myös voimalaitoksen synnyttämä saari. Sen edustalla on 11 metriä syvää. Järvialtaaseen laskee ympäröivistä metsistä suo-ojia. Ne tuovat vettä esimerkiksi Teerinevalta, Vapunnevalta ja Hotakannevalta. Siihen laskee myös Iso-Visurin ja Visurinlammen yhteinen laskuoja. Riuttasjärven eteläosassa on runsaasti vapa-ajan asuntoja, yksi maatila ja Käenkosken tanssilava .
Maantietoa > Savajärven järviallas

Savajärven järviallas on 1,5 kilometriä pitkä ja leveimillään 320 metriä. Savajärven erottaa Kaidoistavesistä Pitkäkosken kapeikko. Tämä virtaava salmi on vain 30 metriä leveä. Järvialtaaseen laskee ympäröiviltä soilta suo-ojia. Niitä ovat esimerkiksi Mustakeidas, Hotakanneva ja Isoneva, jossa on turvetuotantoalue. Suurin oja on Vehkapuru, joka laskee järvialtaan pohjoispäähän. Sen kautta laskevat Hotakanlampi, Vehkapurunlampi ja Kartiskalampi. Järvialtaan rannat ovat lähes asumattomia.
Maantietoa > Kaitojenvesien järviallas

Kaitaveden nykyinen nimitys on Kaidatvedet. Se päättyy Linnajärvestä kaivettuun Rännärinkosken perattuun uomaan, joka alittaa valtatien 23. Järviallas on 3,4 kilometriä pitkä ja 350 metriä leveä. Siihen laskee itäpuolelta suo-ojia, jotka tuovat myös Kangaslamminnevalta Kangaslammen ja Piikkilammen vedet. Suurin vesimäärä tulee kuitenkin Linnanjärveltä. Järvialtaan ranta on lähes rakentamaton, sillä rannoilla on vain kolme vapaa-ajan asuntoa, Parkanon metsämuseo  ja Eräkaidan maja. Paikallisia kuuluisia kohteita ovat myös Ruumissaari , Messukallio ja Sormikivi . Kaitojenvesien rannoille on toteutettu luontopolku ja Käykintukan retkeilyreitti. Kaidatvedet ja Savajärvi ranta-alueineen on suojeltu osana Euroopan unionin Natura 2000 -alueiden verkostoa.